**Languedoc-Rosellón** ou **Languedoc-Roselló** (en catalán: *Llenguadoc-Rosselló*, en francés: *Languedoc-Roussillon*, en occitano: *Lengadòc-Rosselhon*) é unha antiga rexión francesa que agrupaba cinco departamentos. Estaba bordeada ao sur por España e o mar Mediterráneo (golfo de León) e mais as rexións de Provenza-Alpes-Costa Azul, Ródano-Alpes, Auvernia e Mediodía-Pireneos. Moitos elementos naturais a rodean: os Pireneos, despois as terras do Lauragais, os Cévennes e o río Ródano. Moitos xeógrafos[*quen?*] falaban dun anfiteatro que mira ao mar, en relación ás montañas e as chairas languedocianas e rosellonesas.

Os seus cinco departamentos eran herdeiros das provincias do Antigo réxime do Languedoc e Rosellón. Eran: o Aude (número 11), o Gard (número 30), o Hérault (número 34), o Lozère (número 48) e os Pireneos Orientais (número 66).

No 2004 o consello rexional adoptou un novo logotipo simbolizando o sol, e que levaba a divisa: "Vivir na Septimania".

Dende o 1 de xaneiro de 2016 forma parte administrativamente da nova rexión de Occitania.

Historia
--------

*Artigo principal**:* Historia do Languedoc-Rosellón.
Na época antiga, o Languedoc-Rosellón formaba a provincia Narbonense, incorporada ben cedo ao Imperio romano. No século V, os visigodos instaláronse aquí, fundando a Septimania. Esta provincia foi temporalmente dominada polos árabes, antes de ser conquistada por Carlos Magno, que a denominou marca de Gothie. Na época feudal tivo lugar unha grande fragmentación política: os condados do Rosellón e de Cerdaña, de lingua catalá, pasaron á órbita do reino de Aragón, mentres que o Baixo Languedoc pasou baixo a dominación da casa Trencavel; despois, tras a cruzada albixense baixo a do rei de Francia. O tratado de Corbeil de 1258 ratifica esta división: os Corbières formaban a fronteira entre o reino de Francia e o reino de Aragón. En 1659 o tratado dos Pireneos incorporou o Rosellón e o norte da Cerdaña ao reino de Francia, pero as provincias do Languedoc e do Rosellón quedaron separadas administrativamente.

Administración
--------------

*Artigo principal**:* Consello rexional do Languedoc-Rosellón.

Política
--------

A política no Languedoc-Rosellón estivo dominada durante tempo pola oposición entre dous persoeiros: Jacques Blanc (presidente do consello rexional durante 18 anos) e Georges Frêche, o seu adversario socialista que o sucedeu en marzo de 2004. Os exministros Claude Allègre e Jean-Claude Gayssot son orixinarios da rexión.

Xeografía
---------

A antiga rexión do Languedoc-Rosellón é moi heteroxénea. A chaira litoral contrasta coas zonas montañosas de Cévennes e os Pireneos, pasando polas mesetas calcarias. As costas rochosas dos Pireneos alternas coas longas praias de area protexendo as bastas lagoas (lagoa de Thau, de Vendres, do Méjean...).

Economía
--------

A economía do Languedoc-Rosellón baseábase nun único factor esencial, o "sol", ao servizo de dous sectores vitais: o turismo e a agricultura.

Notas
-----

1. ↑  Definicións no *Dicionario da Real Academia Galega* e no Portal das Palabras para *languedociano*.
2. ↑  Definicións no *Dicionario da Real Academia Galega* e no Portal das Palabras para *rosellonés*.
3. ↑  Véxase a entrada de «Perpiñán». *Diciopedia do século 21* **3**. Isaac Díaz Pardo, Víctor F. Freixanes, Antón Mascato (edición). Editorial Galaxia. 2007. p. 1618. ISBN 9788482893600.
4. ↑  González Rei, Begoña (2004). *Ortografía da lingua galega*. Galinova Editorial. ISBN 978-8497370417.
5. ↑  Definicións no *Dicionario da Real Academia Galega* e no Portal das Palabras para *rosellonés*.
6. ↑  *Criterios para o uso da lingua*, SNL da Universidade da Coruña, 2012.
7. ↑  "Loi n° 2015-29 du 16 janvier 2015 relative à la délimitation des régions, aux élections régionales et départementales et modifiant le calendrier électoral" (en francés). 16 de xaneiro de 2015.

Véxase tamén
------------

|  |  |
| --- | --- |
|  | A Galipedia ten un portal sobre: ***Francia*** |

### Ligazóns externas

* Paisaxes de Lozère-Gévaudan en fotos
* Sitio oficial da Région Occitanie-Pyrénées-Mediterranée

| * v
* c
* e
Rexións de Francia |
| --- |
| Rexións | 
* Alta Francia
* Auvernia-Ródano-Alpes
* Borgoña-Franco Condado
* Bretaña
* Centro-Val de Loira
* Córsega
* Gran Leste
* Illa de Francia
* Normandía
* Nova Aquitania
* Occitania
* Países do Loira
* Provenza-Alpes-Costa Azul

 |
| Rexións de alén mar | 
* Guadalupe
* Güiana Francesa
* Martinica
* Mayotte
* Reunión

 |
| Rexións ata 2015 | 
* Alsacia
* Aquitania
* Auvernia
* Borgoña
* Champaña-Ardenas
* Franco Condado
* Languedoc-Rosellón
* Lemosín
* Lorena
* Mediodía-Pireneos
* Alta Normandía
* Baixa Normandía
* Norte-Paso de Calais
* Picardía
* Poitou-Charentes
* Ródano-Alpes

 |

|  |  |
| --- | --- |
| Control de autoridades | 
* Wd: Q17005
* WorldCat
* VIAF: 149717133
* BNF: 11864744f
* EBID: ID
* GEC: 0037675
* GeoNames: 3007670
* GND: 4034545-2
* ISNI: 0000 0001 2194 6223
* LCCN: n80109291
* MusicBrainz: ID
* NKC: ge134312
* OSM: 8643
* SUDOC: 026390973

 |